《杂诗五首 其五》
宋代·李经

造物开岩地，岩帐掩剑壁。苔花张古锦，霜苦老秋碧。

日夕云窦阴，风鼓泉涌石。马蹄忌硗确，樵道生枳棘。

盘盘出井底，回首怅如失。长老不耐事，底事挂尘迹。

披云出山椒，白鸟表林隙。

作者简介：宋邵武人，字叔异，一作叔易。李纲弟。徽宗宣和六年进士。高宗绍兴八年除校书郎，九年，致仕。朱熹称其解书甚好，亦善考證。